ระเบียบคณะกรรมการกองทุนฟื้นฟูและพัฒนาเกษตรกรระเบียบคณะกรรมการกองทุนฟื้นฟูและพัฒนาเกษตรกรว่าด้วยการพิจารณาแผนและโครงการการจ่ายเงิน การใช้คืนเงินกองทุนและการติดตามประเมินผลการดำเนินงานตามแผนและโครงการฟื้นฟูและพัฒนาเกษตรกรพ.ศ. ๒๕๔๓[๑] เพื่อให้การบริหารเงินกองทุนฟื้นฟูและพัฒนาเกษตรกรเป็นไปโดยเหมาะสมและมีประสิทธิภาพอาศัยอำนาจตามความในมาตรา ๑๕ (๖) และ (๗)แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒คณะกรรมการกองทุนฟื้นฟูและพัฒนาเกษตรกร จึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการกองทุนฟื้นฟูและพัฒนาเกษตรกร ว่าด้วยการพิจารณาแผนและโครงการการจ่ายเงินการใช้คืนเงินกองทุนและการติดตามประเมินผลการดำเนินงานตามแผนและโครงการฟื้นฟูและพัฒนาเกษตรกรพ.ศ. ๒๕๔๓ข้อ ๒ให้ใช้ระเบียบนี้ตั้งแต่บัดนี้เป็นต้นไปข้อ ๓ให้เลขาธิการรักษาการให้เป็นไปตามระเบียบนี้ และให้มีอำนาจกำหนดหลักเกณฑ์ตลอดจนคำสั่งต่างๆ ที่ไม่ขัดแย้งกับระเบียบนี้ได้ตามที่เห็นสมควรข้อ ๔ในระเบียบนี้กองทุน หมายความถึง กองทุนฟื้นฟูและพัฒนาเกษตรกรคณะกรรมการ หมายความถึงคณะกรรมการกองทุนฟื้นฟูและพัฒนาเกษตรกรคณะกรรมการบริหาร หมายความถึง คณะกรรมการบริหารกองทุนฟื้นฟูและพัฒนาเกษตรกรเลขาธิการ หมายความถึงเลขาธิการสำนักงานกองทุนฟื้นฟูและพัฒนาเกษตรกรสำนักงาน หมายความถึงสำนักงานกองทุนฟื้นฟูและพัฒนาเกษตรกรพนักงาน หมายความถึงผู้ปฏิบัติงานตามที่ได้รับมอบหมายจากเลขาธิการผู้ขอรับการสนับสนุน หมายความถึงองค์กรเกษตรกรที่ได้ขึ้นทะเบียนไว้กับสำนักงานผู้ให้การสนับสนุน หมายความถึงกองทุนฟื้นฟูและพัฒนาเกษตรกรผู้มีอำนาจ หมายความถึง คณะกรรมการคณะกรรมการบริหารและเลขาธิการ หรือผู้ที่ได้รับมอบหมายตามระเบียบที่กำหนดเงินสนับสนุน หมายความถึง เงินของกองทุนที่สนับสนุนให้แก่องค์กรเกษตรกรซึ่งมี๒ ประเภท คือ เงินอุดหนุนและเงินให้กู้ยืมสำนักงานใหญ่ หมายความถึงสำนักงานกองทุนฟื้นฟูและพัฒนาเกษตรกร ซึ่งตั้งอยู่ในกรุงเทพมหานครสำนักงานสาขา หมายความถึงสำนักงานกองทุนฟื้นฟูและพัฒนาเกษตรกร ณ ที่อื่นใดซึ่งตั้งขึ้นตามความจำเป็นแผนและโครงการฟื้นฟูและพัฒนาเกษตรกร หมายความถึงแผนและโครงการที่มีวัตถุประสงค์สอดคล้องกับมาตรา ๕แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒ ได้แก่(๑)ส่งเสริมและสนับสนุนการรวมกลุ่มของเกษตรกรในการพัฒนาคุณภาพชีวิตและการแก้ไขปัญหาของเกษตรกร(๒)ส่งเสริมและสนับสนุนการฟื้นฟูและพัฒนาอาชีพเกษตรกรรมของเกษตรกร(๓)พัฒนาความรู้ในด้านเกษตรกรรมหรือกิจกรรมที่เกี่ยวเนื่องกับเกษตรกรรมเพื่อสร้างความเข้มแข็งให้แก่องค์กรเกษตรกร(๔)พัฒนาศักยภาพในการพึ่งพาตนเองและเกื้อกูลซึ่งกันและกันระหว่างเกษตรกรหมวด๑การเสนอแผนและโครงการฟื้นฟูและพัฒนาเกษตรกร ข้อ ๕องค์กรเกษตรกรที่จะขอรับการสนับสนุนจากกองทุนตามระเบียบนี้ ให้เสนอแผนและโครงการต่อสำนักงานสาขาสำนักงานใหญ่ ตามหลักเกณฑ์และแบบฟอร์มที่คณะกรรมการบริหารเป็นผู้กำหนดในการเสนอแผนและโครงการ ให้องค์กรเกษตรกรสามารถเสนอขอรับการสนับสนุนได้หลายแผนและโครงการแต่เกษตรกรสมาชิกขององค์กรเกษตรกรผู้รับการสนับสนุนจะได้รับการสนับสนุนเงินกู้ยืมมากกว่าหนึ่งโครงการในขณะเดียวกันไม่ได้ข้อ ๖แผนและโครงการฟื้นฟูและพัฒนาเกษตรกร อย่างน้อยต้องระบุข้อความ ดังต่อไปนี้(๑) ชื่อองค์กรเกษตรกร(๒) สถานที่ตั้งขององค์กรเกษตรกร(๓) รายชื่อคณะกรรมการขององค์กรเกษตรกร(๔) หมายเลขทะเบียนขององค์กรเกษตรกร(๕)รายชื่อของเกษตรกรทั้งหมดขององค์กรเกษตรกรในส่วนที่เสนอแผนและโครงการที่ขอรับการสนับสนุน(๖) เหตุผลที่เสนอแผนหรือโครงการฟื้นฟูและพัฒนาเกษตรกร(๗) รายละเอียดแห่งสินทรัพย์ หนี้สิน และภาระผูกพันต่าง ๆขององค์กรเกษตรกรที่เป็นนิติบุคคลและเกษตรกรแต่ละคนที่เป็นสมาชิกขององค์กรเกษตรกรในขณะที่ยื่นแผนหรือโครงการฟื้นฟูและพัฒนาเกษตรกร(๘) รายละเอียดพอสังเขปของโครงการแต่ละโครงการ(๙) หลักการ วิธีดำเนินการและขั้นตอนของการฟื้นฟูและพัฒนาเกษตรกร(๑๐)ระยะเวลาในการดำเนินงานตามแผนหรือโครงการฟื้นฟูและพัฒนาเกษตรกร(๑๑)รายชื่อผู้ให้การสนับสนุนแผนหรือโครงการฟื้นฟูและพัฒนาเกษตรกรพร้อมรายละเอียดในการสนับสนุน (ถ้ามี)(๑๒) งบประมาณที่ใช้ในการดำเนินงาน(๑๓) แผนการใช้คืนเงินทุนที่ได้รับการสนับสนุนจากกองทุนหมวด๒การพิจารณาอนุมัติแผนและโครงการ ข้อ ๗ในการพิจารณาแผนและโครงการขององค์กรเกษตรกรให้พนักงานของกองทุนตรวจสอบแผนและโครงการก่อนนำเสนอผู้มีอำนาจพิจารณาอนุมัติต่อไปข้อ ๘ให้เลขาธิการ หรือคณะกรรมการบริหาร เป็นผู้อนุมัติเงินสนับสนุนตามระเบียบนี้การอนุมัติอาจมีการมอบอำนาจให้ดำเนินการตามหลักเกณฑ์ที่คณะกรรมการบริหารกำหนดข้อ ๙แผนและโครงการที่ได้รับการอนุมัติจะต้องเป็นไปตามหลักเกณฑ์การพิจารณาอนุมัติแผนหรือโครงการที่คณะกรรมการบริหารกำหนดข้อ ๑๐แนวทางในการพิจารณาอนุมัติแผนและโครงการ อาจแบ่งประเภทการอนุมัติเป็น ๔แนวทางดังต่อไปนี้(๑)อนุมัติตามแผนและโครงการที่องค์กรเกษตรกรขอรับการสนับสนุน(๒)อนุมัติตามแผนและโครงการโดยกำหนดเงื่อนไขอย่างหนึ่งอย่างใดให้ปฏิบัติ(๓) อนุมัติในหลักการ โดยกำหนดเงื่อนไขให้ดำเนินการตามที่เห็นสมควรแล้วจึงนำเสนอแผนและโครงการเพื่อพิจารณาอนุมัติอีกครั้ง(๔) ให้การสนับสนุนเป็นเงินอุดหนุนแก่องค์กรเกษตรกรเพื่อนำไปพัฒนาแผนและโครงการให้สมบูรณ์ขึ้นแล้วจึงนำเสนอแผนและโครงการเพื่อพิจารณาอนุมัติอีกครั้งทั้งนี้ ในการพิจารณาแผนและโครงการฟื้นฟูและพัฒนาเกษตรกรให้สำนักงานแจ้งผลการพิจารณาให้องค์กรเกษตรกรทราบภายใน๖๐ วัน นับแต่วันที่ได้รับแผนและโครงการนั้นหมวด๓การจ่ายเงินสนับสนุนของกองทุนตามแผนและโครงการ ข้อ ๑๑กรอบและเงื่อนไขการสนับสนุนเงินตามแผนและโครงการฟื้นฟูและพัฒนาเกษตรกรต้องเป็นการสนับสนุน๒ ประเภท ดังนี้(๑) เงินอุดหนุน (เงินให้เปล่า) คิดเป็นร้อยละ ๒๕ของเงินสนับสนุนของกองทุน(๒) เงินกู้ยืม คิดเป็นร้อยละ ๗๕ ของเงินสนับสนุนของกองทุนข้อ ๑๒เงินอุดหนุนหมายถึงเงินให้เปล่าเพื่อใช้ในการพัฒนาระบบสนับสนุนและระบบบริหารแก่องค์กรเกษตรกรไม่เกินร้อยละ๑๐ ของวงเงินที่จัดสรรสำหรับเงินอุดหนุนนอกนั้นจัดสรรให้เครือข่ายขององค์กรเกษตรกรข้อ ๑๓ให้เรียกเก็บค่าบริการเงินกู้ยืมตามเงินที่จ่ายให้องค์กรเกษตรกรและการคิดค่าบริการให้เริ่มนับตั้งแต่วันถัดจากวันที่องค์กรเกษตรกรรับเงินกู้ยืมจนถึงวันที่องค์กรเกษตรกรได้ใช้คืนเงินกู้ยืมทั้งหมดแก่กองทุนข้อ ๑๔อัตราค่าบริการที่ให้กู้ยืมแก่องค์กรเกษตรกรคิดร้อยละ ๑ ต่อปีเพื่อจัดตั้งเป็น กองทุนพัฒนาสถาบันเกษตรกรของจังหวัดเพื่อนำไปใช้ในการพัฒนาองค์กรเกษตรกรภายในจังหวัดแต่อัตราค่าบริการของเงินกู้ยืมที่องค์กรเกษตรกรนำไปให้เกษตรกรสมาชิกกู้ยืมให้คิดในอัตราไม่เกินร้อยละ ๕ ต่อปีซึ่งส่วนต่างของอัตราค่าบริการนี้ให้องค์กรเกษตรกรจัดตั้ง กองทุนพัฒนาศักยภาพขององค์กรเกษตรกรเพื่อนำไปใช้ในการพัฒนาศักยภาพขององค์กรเกษตรกรสำหรับในกรณีที่สมาชิกขององค์กรเกษตรกรเป็นผู้นับถือศาสนาอิสลามให้คิดค่าบริการจากผลกำไรจากกิจกรรมที่ได้รับการสนับสนุนในอัตราร้อยละ๒๐ ต่อปี ของผลกำไรที่เกิดขึ้นเพื่อนำไปจัดตั้ง กองทุนฟื้นฟูและพัฒนาเกษตรกรของจังหวัดและจัดตั้ง กองทุนพัฒนาศักยภาพขององค์กรเกษตรกร ในสัดส่วนที่เท่ากันข้อ ๑๕หลักประกันการกู้ยืมเงิน แบ่งเป็น ๒ ประเภท ดังนี้(๑) บุคคลค้ำประกันโดยให้สมาชิกขององค์กรเกษตรกรที่ขอรับการสนับสนุนค้ำประกันเงินที่ขอกู้ยืมร่วมกันสำหรับองค์กรเกษตรกรที่ไม่เป็นนิติบุคคลหรือตามระเบียบข้อบังคับขององค์กรเกษตรกรที่เป็นนิติบุคคล(๒) ทรัพย์สินอันเกิดจากการใช้เงินกู้ยืมจากกองทุนมาผูกพันเป็นประกันข้อ ๑๖เมื่อกองทุนได้อนุมัติแผนและโครงการฟื้นฟูและพัฒนาเกษตรกรขององค์กรเกษตรกรแล้วให้องค์กรเกษตรกรเปิดบัญชีเงินฝากออมทรัพย์ไว้ ณธนาคารตามที่คณะกรรมการบริหารกำหนด โดยเปิดบัญชีเป็น ๒ ประเภท คือประเภทเงินอุดหนุน ชื่อ บัญชีเงินอุดหนุนกองทุนฟื้นฟูและพัฒนาเกษตรกรของ......................และประเภทเงินให้กู้ยืม ชื่อ บัญชีเงินให้กู้ยืมกองทุนฟื้นฟูและพัฒนาเกษตรกรของ......................แล้วแจ้งเลขบัญชีให้สำนักงานทราบเพื่อจะได้จ่ายโอนเงินเข้าบัญชีดังกล่าวตามแผนการใช้เงินที่ได้รับการอนุมัติภายหลังจากที่ได้มีการลงนามในสัญญาการสนับสนุนแผนและโครงการกับสำนักงานเรียบร้อยแล้วข้อ ๑๗ในกรณีที่มีความจำเป็นต้องปรับปรุงหรือเปลี่ยนแปลงแผนการดำเนินงานของโครงการให้ผู้ขอรับการสนับสนุนจัดทำรายละเอียดเสนอสำนักงานเพื่อให้เลขาธิการหรือคณะกรรมการบริหารพิจารณาอนุมัติก่อนจึงจะดำเนินการได้หมวด ๔การใช้คืนเงินกู้ยืม ข้อ ๑๘ผู้ขอรับการสนับสนุนต้องใช้คืนเงินกู้ยืมแก่กองทุน ณสำนักงานธนาคารที่เปิดบัญชี ในกรณีที่ไม่สามารถใช้คืนเงินต้นได้ให้ชำระค่าบริการสำหรับเงินต้นที่คืนกลับมาให้เข้าบัญชี กองทุนฟื้นฟูและพัฒนาเกษตรกรของจังหวัดเพื่อใช้สนับสนุนเป็นเงินกู้ยืมแก่แผนและโครงการอื่นต่อไปข้อ ๑๙ผู้ขอรับการสนับสนุนมีสิทธิใช้คืนเงินกู้ยืมตามระเบียบนี้ทั้งหมดหรือบางส่วนก่อนถึงกำหนดได้ทั้งนี้สำนักงานสงวนสิทธิ์ที่จะเรียกเงินที่ขอกู้ยืมทั้งหมดหรือแต่บางส่วนคืนเมื่อใดก็ได้โดยแจ้งเป็นหนังสือในองค์กรเกษตรกรผู้ขอรับการสนับสนุนทราบโดยได้รับความเห็นชอบจากผู้มีอำนาจข้อ ๒๐ในกรณีที่มีเหตุสุดวิสัย หรือความจำเป็นเกิดขึ้นอันทำให้ผู้ขอรับการสนับสนุนไม่สามารถใช้คืนเงินต้นเมื่อครบกำหนดใช้คืนตามสัญญาได้ให้ผู้ขอรับการสนับสนุนยื่นคำร้องขอผ่อนผันขยายกำหนดเวลาการใช้คืนเงินกู้ยืมต่อสำนักงานเสนอต่อผู้มีอำนาจอนุมัติพิจารณาผ่อนผันการใช้คืนเงินกู้ยืมและ/หรือระงับการคิดค่าบริการ หรือตามที่เห็นสมควร แล้วแต่กรณีข้อ ๒๑ในกรณีใดกรณีหนึ่งดังต่อไปนี้ เลขาธิการหรือคณะกรรมการบริหารมีอำนาจเรียกคืนเงินกู้ยืมตามระเบียบนี้ผู้ขอรับการสนับสนุนต้องใช้คืนเงินต้นพร้อมค่าบริการแก่กองทุนให้เสร็จสิ้นแม้ยังไม่ครบกำหนดสัญญา(๑)เมื่อผู้ขอรับการสนับสนุนพ้นจากการสนับสนุนตามระเบียบนี้ไม่ว่าเพราะเหตุใด ๆ(๒) เมื่อผู้ขอรับการสนับสนุนใช้เงินผิดวัตถุประสงค์ที่กำหนดไว้ในแผนและโครงการ(๓)เมื่องานตามโครงการที่ใช้เงินจากกองทุนไม่แล้วเสร็จในระยะเวลาที่กำหนดในสัญญาเว้นแต่ผู้ขอรับการสนับสนุนได้รับการผ่อนผันจากผู้มีอำนาจ(๔)เมื่อผู้ขอรับการสนับสนุนไม่ใช้คืนเงินรายงวดตามกำหนดหรือไม่ใช้คืนเงินต้นและค่าบริการให้เสร็จสิ้นภายในเวลาที่กำหนดเว้นแต่จะได้รับการผ่อนผันจากผู้มีอำนาจหมวด๔การติดตามและประเมินผลการดำเนินงาน ข้อ ๒๒เมื่อผู้ขอรับการสนับสนุนได้เบิกจ่ายเงินจากกองทุนแล้วให้คณะกรรมการขององค์กรเกษตรกรมีหน้าที่และความรับผิดชอบในการจัดทำรายงานความก้าวหน้าของการดำเนินงานตามแผนและโครงการตามแบบที่คณะกรรมการบริหารกำหนดตลอดจนให้ความร่วมมือและอำนวยความสะดวกในการติดตามและประเมินผลของพนักงานข้อ ๒๓ในกรณีที่ผู้ขอรับการสนับสนุนไม่รายงานความก้าวหน้าในการดำเนินงานตามข้อ ๒๒ให้เลขาธิการและคณะกรรมการบริหารมีอำนาจสั่งระงับการจ่ายเงินงวดถัดไปของแผนและโครงการไว้ชั่วคราวจนกว่าผู้ขอรับการสนับสนุนจะรายงานผลการดำเนินงานตามปกติจึงจะพิจารณาจ่ายเงินงวดต่อไปข้อ ๒๔สำนักงานจะต้องทำการติดตามและประเมินผลการดำเนินงานตามแผนและโครงการตลอดระยะเวลาของแผนและโครงการและรายงานให้เลขาธิการหรือคณะกรรมการบริหารทราบเพื่อพิจารณาปรับปรุงแก้ไขและให้ข้อเสนอแนะ หรือยกเลิกการดำเนินงานตามแผนและโครงการตามที่เห็นสมควรข้อ ๒๕ในกรณีที่การดำเนินงานของแผนและโครงการไม่เป็นไปตามวัตถุประสงค์และแผนปฏิบัติการโดยเหตุสุดวิสัยให้ผู้มีอำนาจพิจารณาดำเนินการตามความเหมาะสมข้อ ๒๖ในกรณีที่การดำเนินงานของแผนและโครงการไม่เป็นไปตามวัตถุประสงค์และแผนปฏิบัติการโดยเหตุอื่นให้ผู้มีอำนาจพิจารณาดำเนินการให้มีการปรับปรุงแก้ไขหรืออาจสั่งระงับหรือยกเลิกโครงการได้ตามขอบเขตอำนาจอนุมัติหมวด๖การอุทธรณ์ ข้อ ๒๗ในกรณีที่คณะกรรมการบริหารพิจารณาแล้วไม่อนุมัติแผนและโครงการฟื้นฟูและพัฒนาเกษตรกรของผู้ขอรับการสนับสนุนให้แจ้งผลโดยย่อและให้ผู้ขอรับการสนับสนุนมีสิทธิอุทธรณ์ต่อคณะกรรมการภายใน ๓๐ วันนับแต่วันได้รับแจ้งคำวินิจฉัยให้คณะกรรมการวินิจฉัยอุทธรณ์ให้เสร็จสิ้นภายใน ๖๐ วันนับแต่วันที่ได้รับอุทธรณ์ และคำวินิจฉัยของคณะกรรมการให้เป็นที่สุดข้อ ๒๘ในกรณีที่เลขาธิการพิจารณาแล้วไม่อนุมัติแผนและโครงการฟื้นฟูและพัฒนาเกษตรกรของผู้ขอรับการสนับสนุนให้แจ้งผลโดยย่อและให้ผู้ขอรับการสนับสนุนมีสิทธิอุทธรณ์ต่อคณะกรรมการบริหารภายใน ๓๐ วันนับแต่วันที่ได้รับแจ้งคำวินิจฉัยให้คณะกรรมการบริหารวินิจฉัยอุทธรณ์ให้เสร็จสิ้นภายใน ๖๐วัน นับแต่วันที่ได้รับอุทธรณ์และคำวินิจฉัยของคณะกรรมการบริหารให้เป็นที่สุดประกาศ ณ วันที่ ๒๑ มีนาคม พ.ศ. ๒๕๔๓ชวน หลีกภัยนายกรัฐมนตรีประธานกรรมการกองทุนฟื้นฟูและพัฒนาเกษตรกรอัมพิกา/แก้ไข๑ ตุลาคม ๒๕๔๔สถาพร/ปรับปรุง๑๘ ธันวาคม ๒๕๔๙พัชรินทร์/จัดทำ๒๕ กรกฎาคม ๒๕๕๑โชติกานต์/ปรับปรุง๒๕ สิงหาคม ๒๕๕๙[๑] ราชกิจจานุเบกษา เล่ม ๑๑๘/ตอนพิเศษ ๒๕ ง/หน้า ๓๑/๑๙มีนาคม ๒๕๔๔